

**Valsts bērnu tiesību aizsardzības inspekcija**

**NOLIKUMS**

zīmējumu konkursam

 “Mana drošā pasaule”

1. Konkursa organizēšanas mērķis – izglītojamo izpratnes par personīgo drošību veicināšana.
2. Konkursa organizētājs – Valsts bērnu tiesību aizsardzības inspekcija.
3. Konkursa uzdevums – veicināt izglītojamo izpratni par personīgās drošības jautājumiem un dot iespēju izglītojamajiem radoši izpausties, veidojot zīmējumus (izpilde jebkurā tehnikā), par drošības tēmu.
4. Konkursā var piedalīties ikviens 1. – 6. klašu izglītojamais, iesūtot konkursam vienu individuālu darbu.
5. Darbu vērtēšana – konkursā iesūtītos darbus vērtēšanas komisija vērtē divās kategorijās:

 5.1. 1.–3. klašu izglītojamo kategorijā;

 5.2. 4.–6. klašu izglītojamo kategorijā.

1. Darbu iesniegšanas kārtība – konkursam paredzētos darbus jānosūta Valsts bērnu tiesību aizsardzības inspekcijai uz adresi Ventspils iela 53, Rīga, LV-1002, vai nosūtot elektroniski uz e-pastu pasts@bti.gov.lv ar norādi “Konkursam “Mana drošā pasaule”” līdz 2022. gada 10. novembrim. Nosūtot darbu, jānorāda: iesniedzēja vārds, uzvārds, kontaktinformācija, izglītības iestāde un klase.
2. Vērtēšanas komisija – konkursā iesniegtos darbus izskata vērtēšanas komisijas locekļi – pieci Valsts bērnu tiesību aizsardzības inspekcijas pārstāvji.
3. Apbalvošana – konkursa uzvarētājus paziņos 2022. gada decembrī – informācija par to tiks publicēta Valsts bērnu tiesību aizsardzības inspekcijas mājaslapā [www.bti.gov.lv](http://www.bti.gov.lv). Konkursa vērtēšanas komisijas pārstāvji sazināsies ar uzvarētājiem un vienosies par iespējām saņemt balvas. Tiks apbalvoti katras kategorijas labāko darbu autori.
4. Informācija par konkursu – konkursa pieteikumu publicē Valsts bērnu tiesību aizsardzības inspekcijas interneta mājaslapā, izplata kustībā “Draudzīga skola” iesaistītajām izglītības iestādēm, iespēju robežās – publisko nacionālajos, reģionālajos un interneta plašsaziņas līdzekļos, kā arī Valsts bērnu tiesību aizsardzības inspekcijas resursos sociālajos tīklos.